《送龙河杰首座自五台归将赴天台》
宋代·王称

偶逐孤云下五台，又携明月上天台。衣传异域曾留偈，枫落长天见渡杯。

上界经行人世别，天宫说法梦中回。明朝相忆霞城远，空仰金绳觉路开。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。